Шығыстарға бюджеттік шолу, 
[bookmark: _GoBack]оны өткізу қорытындылары бойынша қорытындылар мен ұсынымдар

Республикалық бюджет комиссиясы отырысының 2026 жылғы 27 мамырдағы № 7 хаттамасын орындау мақсатында бюджеттік шолу жүргізілді. 
1. Шығыстарды бюджеттік шолу Шығыстарды қарау, мақсаттарды, тақырыптарды, объектілерді, өлшемшарттарды, көлемді (қамтуды), деңгейді, уақыт шеңберін, кезеңділікті айқындау қағидаларына сәйкес жүргізілді (Қазақстан Республикасы Ұлттық экономика министрінің 2025 жылғы 23 мамырдағы № 33 бұйрығы).
Шығыстарды бюджеттік шолу шеңберінде:
- жоспарланған шығыстардың орындылығы мен өзектілігіне;
- бюджеттік шығыстардың тиімділігі мен нәтижелілігіне;
- шығыстардың қайталануының болуына;
- шығыстардың мемлекеттік саясаттың басымдықтарына сәйкестігіне;
- шығындарды оңтайландыру және қайта бөлу әлеуетіне кешенді бағалау жүргізілді.
Бюджеттік шолу жүргізудің мақсаты:
- 2026 жылға арналған нысаналы индикаторларға қол жеткізу үшін бюджеттік қаражаттың жеткіліксіздігіне байланысты жинақталған сомалардың айырмасын одан әрі жоспарлаудың қажеттілігі мен мақсатқа сай болуын айқындау;
- басымдығы төмен және (немесе) тиімсіз шығыстарды қысқарту және (немесе) шығыстарды қайта бағыттау үшін мүмкіндіктерді анықтау;
- бюджеттік қаражатты үнемдеуді қамтамасыз ету.
Қамту дәрежесі – сатылас, прокуратура органдарының қызметін қамтамасыз ету жөніндегі бюджеттік бағдарламаларды – 001 «Қазақстан Республикасында заңдар мен заңға тәуелді актілердің нақты және біркелкі қолданылуын жоғары қадағалауды жүзеге асыру» және 015 ақпараттандыру бағдарламасы «Құқықтық статистикалық ақпаратпен қамтамасыз етудің жедел жүйесін құру» бағдарламаларын қамтиды.
Шығыстарға бюджеттік шолу жүргізу жөніндегі уәкілетті орган - Қазақстан Республикасының Бас прокуратурасы.
Ағымдағы ахуалдың сипаттамасы:
Республикамыз дамуының қазіргі кезеңінде прокуратура елдегі демократияның дамуына, құқықтық жүйені жетілдіруге, ең бастысы, азаматтардың конституциялық құқықтарын қорғауға елеулі үлес қосуда.
Ағымдағы жағдайды талдау конституциялық өкілеттіктерді және алдыға қойылған міндеттерді орындаудың негізгі жүктемесі прокуратура органдарының қызметкерлеріне жүктелетінін, олар заң бұзушылықтарға бірінші болып қарсы тұратынын, азаматтардың  құқықтарының бұзылуы туралы өтініштерді қарайтынын, Мемлекет басшысы мен еліміздің Үкіметі жүктеген  стратегиялық міндеттердің жергілікті жерлерде іске асырылғанын куәландырады.
Прокурорлық қадағалаудың тиімділігі көп жағдайда азаматтардың мемлекеттік құқықтық саясатқа деген көзқарасын және қоғам тарапынан билікке деген сенім деңгейін айқындайды. 
Прокурорлық қадағалаудың сапасын арттыру бүгінгі күні өзекті маңызға ие, өйткені жалпы республикадағы заңдылықтың жай-күйі прокуратура органдары жұмысының нәтижелеріне байланысты.
Жыл сайын жоспарланған шығыстар прокуратура органдарының алдында тұрған міндеттерді орындау үшін прокуратура органдарының жүйесін қамтым отыруға жұмсалады, оған орталық аппарат және аумақтық прокуратура органдары қызметкерлерінің жалақысы, бюджетке міндетті төлемдер, жанар-жағармай материалдарын, кеңсе тауарларын сатып алу, үй-жайларды жалға алу бойынша қызметтер, автокөлік, коммуналдық қызметтер, байланыс қызметтері, іссапар шығыстары, еңбек шарттары бойынша штаттан тыс қызметкерлердің жалақысы, коммуналдық шығыстарды төлеу үшін жедел қызметкерлерге өтемақы, тұрғын үй төлемдері және т.б. кіреді.  
Прокуратура қызметінің негізгі бағыты - заң үстемдігін нығайту, адамның және азаматтың конституциялық құқықтары мен бостандықтарын қатаң және мүлтіксіз сақтау.
Заңдылықты нығайту, азаматтардың, қоғам мен мемлекеттің құқықтарын, бостандықтары мен мүдделерін қорғау жөніндегі міндеттерді шешу көп жағдайда прокуратура органдарын қаржылық және материалдық-техникалық жарақтандырудың тиісті деңгейіне байланысты.  

2. Шығындарды шолудың мақсатына жету нұсқалары:

1-нұсқа – есептік, соңғы 3 есептік кезеңде белгіленген. Прокуратура органдарының жылдар бойынша шығыстарының көлемі мыналарды құрады:
2023 жыл – 63 443,1 млн теңге;
2024 жыл – 66 525,5 млн теңге;
2025 жыл – 67 613,7 млн теңге.
Есептеу әдісін қолдану кезінде прокуратура органдарының 2026-2028 жылдарға арналған шығыстары жыл сайын 65 860,8 млн теңгені құрайды. 2026 жылға арналған қолдау көрсетілген шығыстар қызметкерлерге тұрғын үй төлемдері бойынша шығыстардың жаңа түрін есепке алғанда 77 180,5 млн теңгені құрады. 
Шығындардың негізгі бөлігі тұрақты, яғни негізгі  - бұл қызметкерлер мен әскери қызметшілердің қызметін қамтамасыз ету (ФОТ, азық-түлік және киім-кешекпен қамтамасыз ету, ғимараттарды ұстау). 
Жағымды тұстары: бюджеттік әдіснаманы қатаң сақтау.
Теріс тұстары: АЕК-нің индекстелуі мен өсуінің болмауы (іссапар, коммуналдық қызметтер, байланыс қызметтері, азық-түлік, стипендиялар, тарифтер мен мемлекет міндеттемелері құнының жыл сайынғы өсуіне байланысты басқа да қызметтер), әлеуметтік шиеленістің жоғары қаупі. 


Қорытынды: барлық шығыстар бойынша есептеудің осы нұсқасын қолдану мақсатқа сай емес деп саналады.

2-нұсқа – шығыстарды артыру, шығыстардың басымдығын ұлғайту жөніндегі негізделген ұсыныстарды ескере отырып, жоспарлы кезеңдегі шығыстарды талдау арқылы бюджеттік шолу қорытындылары бойынша ұсынылады.
Ұсынылған тәсілдер мен шығыстарды талдауды ескере отырып, 2026-2028 жылдарға арналған республикалық бюджет лимиттерінің жалпы көлемінде Бас прокуратура жылдар бойынша шығыстарды мәлімдеді: 
2026 жылға – 132 164,9 млрд теңге,
2027 жылға – 117 126,4 млрд. теңге, 
2028 жылға – 118 797,0 млрд. теңге, 

Бекітілген бюджет:
2026 жылға – 77 180,5 млрд теңге, айырмасы 54 984,4 млн теңге;
2027 жылға – 79 886,3 млрд теңге, айырмасы 37 240,1 млн теңге;
2028 жылға – 85 279,0 млрд. теңге, айырмасы 33 518,0 млн. теңге құрады.
Жағымды тұстары: тұрақты шығыстар бойынша индекстеуді есепке алу; бюджеттің тұрақтылығы, орта мерзімді бюджеттік жоспарлау.
Қорытынды: неғұрлым қисынды, теңдестірілген және басқарылатын нұсқа. Мемлекеттік органның үздіксіз қызметін және тапсырмалардың орындалуын қамтамасыз етуге мүмкіндік береді.
3. Шығындарды шолу мақсатына жету үшін оңтайлы нұсқа бойынша Жұмыс тобының ұсыныстары:
Шолу мақсатына жетудің 2-нұсқасын белгілеу ұсынылады.
1. Шығыстарға бюджеттік шолу жүргізу жөніндегі жұмыс тобының қорытындылары мен ұсынымдары: 
Бюджет заңнамасына сәйкес ағымдағы әкімшілік шығыстардың лимиті бекітілген нормативтер негізінде қалыптастырылады және прокуратура органдарының қызметін қамтамасыз етуге байланысты шығыстарды қамтиды. 
Прокуратура шығыстарының негізгі бөлігі тұрақты сипатта болады, яғни негізгі – бұл қызметкерлердің қызметін қамтамасыз ету болып табылады (жалақы, объектілерді ұстау, байланыс, АТ, іссапарлар, оқыту және басқа да ағымдағы шығыстар). 
Сонымен қатар, бірқатар проблемалық мәселелер бар, жыл сайын мынадай маңызды шығындарды қосымша қаржыландыру жоқ: 

- тиесілік нормаларына сәйкес заттай мүлікпен қамтамасыз ету; 
- коммуналдық шығыстар;
- тозған ғимараттардың орнына жаңа ғимараттар салу;
- серверлік жабдықтар мен компьютерлерді жаңарту;
- ақпараттық жүйелерді техникалық сүйемелдеудің болмауы;
- бағдарламалық жасақтаманы жаңғырту.

Шығыстарға жүргізілген бюджеттік шолу жоспарлауды кешенді бағалауға, сонымен қатар республикалық бюджет шығыстарының нәтижелілігін одан әрі арттыру бағыттарын айқындауға мүмкіндік берді.
Жалпы алғанда, талдау прокуратура органдарының шығыстары мемлекеттік саясаттың басымдықтарына сәйкес келетінін және нормативтік немесе тапсырылған негізге сай екенін көрсетті. Шығындардың бір-бірімен қайталануы анықталған жоқ.
Шығыстарға жүргізілген бюджеттік қараудың қорытындысы бойынша Шығыстардың орындылығына бюджеттік шолу жүргізу жөніндегі жұмыс тобы игерілмеу тәуекеліне байланысты бюджеттік қаражатты ұтымды пайдалану қағидаттарын ескере отырып, 2026 жылы 39 079,7 теңге сомасында жинақталған айырманы оңтайландыруды ұсынады, оның ішінде: 
- РФ ІІМ Бас ақпараттық-талдамалық орталығының Халықаралық ақпараттық банкін ұстауға үлестік жарнаны төлеу 161,3 млн теңге;
- 3 141,1 млн теңге ақпараттық жүйелерді құру, енгізу және дамыту бойынша қызметтерге ақы төлеуге арналған шығындар;
- 8 794,5 млн теңге 11 жаңа объектінің құрылысы;
- мемлекет мүдделерін білдіруге және қорғауға бағытталған заң қызметтерін төлеуге 1 308,1 млн теңге;
- күрделі шығыстарға 25 674,7 млн теңге.
15 465,4 млн теңге сомасындағы айырма осы кезеңдегі басым шығыстар және Республикалық бюджет комиссиясының қарауына енгізіледі.






